《九日怀故人留燕京者》
宋代·舒岳祥

青山淡伫半帘雨，碧树婵娟一院阴。
醉舞狂歌前日事，微吟浅酌此时心。
菊花儘晚秋有味，枫叶尚强霜著林。
万里故人关塞隔，宾鸿应有寄来音。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。